דואודרמה "הקורונה מימין ומשמאל" מאת יעקב קורי

חג השבועות 2020. בלובי של מלון "ברוש הכרמל" במרומי הכרמל. ברקע נוף יערות הכרמל ובמרחק ניתן לראות את הים. סוף שבוע של קבוצת תמיכה של אלמנות ואלמני הקורונה. ניתן לשמוע רביעיית מיתרים שמלווה את דברי השחקנים בעוצמה המשתנה על פי עוצמת הדו שיח. בשני שולחנות סמוכים יושבים נעמי ונמרוד. נעמי, כבת 70, בלונדינית, יפהפיה, מטופחת, משרה קרירות אך עיניה קורנות חום וטוב לב. נמרוד, כבן 75, שיער לבן ופרוע, נאה, לבוש במרושל ונועל סנדלים, עם חיוך ציני בזווית פיו. על השולחנות חומרי חיטוי, מסיכות ובקבוקי מים.

נמרוד – את מוכרת לי מאיזה מקום...

נעמי – גם אתה, כנראה שהתראינו בבכורות של הבימה והקאמרי.

נמרוד – נכון, עכשיו אני נזכר. אני יכול להצטרף אלייך? שמי נמרוד, כמו הצייד הכופר.

נעמי – בתנאי שנשמור על ריחוק חברתי. אני נעמי, כמו נעמי שמר מהיאחזות הנחל בסיני.

נמרוד – אני זוכר שהיית באה עם גבר ענק, וריחפתם מעל כולנו, בלי לתהערב בהמון, כמו מלך ומלכה הבאים לבקר את נתיניהם. בעצם, ראיתי אתכם מדברים רק עם אריה אבנרי ואשתו, שגם הם היו בכל הבכורות.

נעמי – קיבלת רושם מוטעה, כי בעלי ואני ניהלנו חיי חברה מאוד תוססים, אלא שכל חברינו מעדיפים אופרות ומוזיקה קלאסית ואם היית בא לאולם הסמוך היית רואה אותנו בבכורות של האופרה עם כל החברים שלנו. אבל שמתי לב עד כמה אתה ואשתך המקסימה הייתם מקובלים, התחבקתם והתנשקתם עם כולם, עם שולמית אלוני בזמנה, עם נועם סמל, עם סובול, עם עודד קוטלר ועודד תאומי, אתה הכרת את כולם וכולם חיפשו את קירבתכם.

נמרוד – טוב, זה חלק מהמקצוע, את בטח יודעת שהייתי מבקר התיאטרון של עיתון האליטות ועבדתי גם בבכורות.

נעמי – ואוי לו למי שההצגה שלו לא מצאה חן בעיניך. אני זוכרת כל ביקורת קטלנית שלך, תגיד – לא כעסו עליך השחקנים, הבמאים והמחזאים על שקטלת אותן אינסוף פעמים? גמזו הוא פודל לעומתך.

נמרוד – מה לעשות? יש לי טעם אמנותי מעודן, אני מבלה חודשים בברודווי, בווסט אנד, בקומדי פרנסז, בברלין, אז אני משווה אותנו לגדולים.

נעמי – ומה דעתך על רמת התיאטרון בישראל?

נמרוד – זו שאלה מכשילה שתסיים חברויות רבות שלי. אבל לאוזנייך בלבד וכשאף אחד לא שומע – יש ירידה חדה ברמת התיאטרון. רק מחזות זמר, קומדיות דלוחות, ריאליטי בגרוש, איפה הימים של ניסים אלוני וחנוך לוין?

נעמי – מה קרה? סובול, לרנר והספרי כבר לא טובים בעיניך?

נמרוד - הם מצוינים, אבל כמעט ולא מעלים אותם. הקהל לא רוצה לחשוב, הוא מולעט בתוכניות ריאליטי, הצעירים בכלל לא באים לתיאטרון, הולך ופוחת הדור.

נעמי – אתה נשמע כמו סבא שלי. אבל תגיד לי, אני מבינה שאשתך היפהפיה הלכה עם הקורונה...

נמרוד – כן, בדיוק חזרנו מטיול חתונת הזהב שלנו בצפון איטליה. היא נדבקה ואני לא, היו לה גם מחלות רקע. ובעלך גם הוא הלך?

נעמי – הוא חזר ממסע עסקים במטוס של החרדים החולים מניו יורק. היה בגיל 75 וניהל ביד רמה את המפעל שהקים בעשר האצבעות שלו. נפל על מזבח הרצון של ראש הממשלה היקר שלנו לא לעצור את הטיסות מארצות הברית הידידה ובגלל שיקולים קואליציוניים עם שר הבריאות החרדי.

נמרוד – צר לי, אבל אני רואה שיש לך בטן מלאה על הממשלה שלנו.

נעמי – אני דווקא חברת ליכוד ותומכת בנתניהו, אבל במשבר הקורונה הוא התנהג יותר מדי ברפיסות. הוא היה צריך להיות חד והחלטי כמו נשיאת טיוואן.

נמרוד – את חברת ליכוד? את לא נראית...

נעמי – מה אני לא נראית, מטפסת על עצים וצ'חצ'חית? נולדתי בסלובקיה, הורי היו פרטיזנים ולמדנו על בשרנו שעם הרוע לא צריך להתפשר.

נמרוד – לאיזה רוע את מתכוונת?

נעמי – הרוע של האויבים שלנו שרוצים להשמיד אותנו כבר מאה שנה.

נמרוד – את מה זה טועה, יש רוחות חדשות שמנשבות בקרבם, הנה יש פורום של המשפחות השכולות...

נעמי – אל תגיד לי שאתה תומך בקומץ ההזויים האלה שביישו את זכר הנופלים בעצרת המחפירה לפני שנתיים!

נמרוד – אם את כל כך מיליטנטית למה לא התיישבת בשטחים הכבושים? היו חסרות לך הבכורות?

נעמי – בעלי שחשב בדיוק כמוני, הקים את המפעל שלו באיזור התעשיה ברקן והעסיק שם פועלים ערבים, חרדים, מנתחלים, מזרחים, אשכנזים... הוא עשה יותר למען השלום מאשר כל תוכניות ז'נבה, טאבה, אוסלו וקלינטון ביחד.

נמרוד – כן בטח, המתנחל הקלגס נותן עבודה לפועל הפלשתינאי המסכן והמשועבד ומצפה שהוא גם ינשק לו את הידיים. סילחי לי, אבל זו תפיסת עולם קולוניליסטית שלא תוביל אותנו לשום מקום. ואל תתפלאי אם הוא יתקומם.

נעמי – באמת היו שם מחבלים מתאבדים משולהבים על ידי האימאמים שהבטיחו להם 72 בתולות בעולם הבא.

נמרוד – את קוראת להם מחבלים, אחרים יקראו להם לוחמי חופש. תיזכרי בהורים שלך הפרטיזנים שנלחמו בכובש הנאצי.

נעמי – הנה הגענו לשקר האהוב עליכם, שהישראלים הם כמו הנאצים. לא מזמן ראיתי תערוכה של צילומים שאירגן העיתון שבו כתבת את הביקורות שלך ולרגע חשבתי שאני צופה בתערוכה של דר שטירמר. יש לי חבר שגם כתב מאמר, בו השווה את התמונות בתערוכה לתמונות של דר שטירמר והנאצים. הפוסל במומו פוסל.

נמרוד – אז אנחנו פתאום הנאצים? אנחנו שכבר 50 שנה קוראים לסגת מהשטחים, שתומכים בזכויות אדם, שהארגונים שלנו מקבלים גיבוי בינלואמי מהאו"ם ומכל שוחרי הטוב בארצות הברית ובאירופה? אנחנו חברים של ראשי משטרים פשיסטים ופופוליסטים כמו ביבי שלכם– בארה"ב, בהונגריה, בפולין, באיטליה, בריטניה, בברזיל?

**ברקע נשמעת קריאה של מירי רגב המתגברת על הדיבור ועל המוזיקה – קאט זי בולשיט!**

נעמי – ומי רוצה להכניס לתוכנית הלימודים את המשורר הנאצי מחמוד דרוויש שלא רק רוצה לחסל אותנו, אלא רוצה לאכול את הבשר שלנו לתיאבון. תתפלא, אבל אני בקיאה בכתבי דרוויש ולעולם לא אשכח את שירו שבו הוא כותב: "לכן, תרשום בראש העמוד הראשון: אני לא שונא אנשים ואינני פולש, אבל אם אהיה רעב, בשרו של הכובש יהיה לי למאכל. הזהר...הזהר...מהרעב שלי, מהזעם שלי!".

נמרוד – וואו, מצטטת את דרוויש בלי שגיאות, אבל לא כדאי שאצטט את דברי הבלע שאתם כותבים על "הסמולנים", הבוגדים, אתם מסיתים לרצח, מנבלים את הפה.

נעמי – מי שמדבר. תבדוק את כל הציטוטים שנאמרו על ידי אושיות השמאל לעומת אושיות הימין, לא טוקבקיסטים, ותמצא שניבולי הפה החריפים ביותר והרבים ביותר נאמרו דווקא על ידי אנשי שמאל וזה מתועד.

נמרוד – טוב, אנחנו לפחות לא רצחנו את רבין כמוכם.

נעמי – זה הולך אצלכם בשלשות – קודם אתה קובע שאני לא נראית ימנית כי אני בלונדינית וקראתי את צ'כוב, אחר כך אתה מכנה אותנו נאצים ועכשיו אתה מקנח עם השקר הגדול בעולם שאנחנו רצחנו את רבין. אז, תרשום לפניך שגם רצחנו את ישו, אנחנו שותים את דם הילדים הנוצרים בפסח, והבאנו על העולם את המגיפה השחורה, השפעת הספרדית שביבי כל כך אוהב לצטט, וכמובן גם את הקורונה. לא הסינים, אנחנו הימנים הפשיסטים.

נמרוד – לא צריך ללחוץ על ההדק בשביל להיות אשם, מספיק שאתם משסים, שעמדתם על המרפסת וקראתם לרבין ערבי עם כאפיה.

נעמי – דע לך, נמרוד היקר, שהאסון הגדול ביותר שקרה לימין זה שרבין נרצח. כי אם רבין היה חי והיה נוכח בתרמית הגדולה של ערפאת באינתיפאדה השניה, ותרשה לי להזכיר לך שהיא התפרצה דווקא בימי ברק, מנהיג השמאל, אחרי שהיה מוכן לתת לערפאת הרבה יותר מאשר רבין אי פעם חשב, רבין היה הופך לגדול הניצים והיה טובח בפלשתינאים ללא רחם. אני דווקא הכרתי את רבין, לא רק בגלל ששירתתי כקצינת מחקר כשהיה רמטכ"ל. חלק ניכר מהמשפחה שלי היו במפלגת העבודה וכמה מהם ממש עבדו איתו קרוב. הוא היה נץ מתון לא יונה.

נמרוד – (אחרי שתיקה ארוכה) את לא חושבת שהויכוח בינינו חסר תוחלת? הרי שנינו איבדנו את יקירינו ובמקום לנחם האחד את השני אנחנו רבים כמו שני עגלונים שיכורים.

נעמי – קשה לי לדמיין אותך כעגלון...

נמרוד – אבל לך מתאים דווקא להיות אמזונה.

נעמי – הצייד בקרבנו זה דווקא אתה, נמרוד.

נמרוד – ואת נעמי הנעימה, עד שפוגעים בציפור נפשה.

נעמי – זה עוד כלום, אני רגילה לויכוחים האלה סביב שולחן השבת – יש לי ארבע בנות: הבכורה חזרה בתשובה, עקרת בית שעשתה לי 12 נכדים ונין וגרה הכי קרוב לכותל, נשואה למרוקאי ושניהם אוהדי המרן. השניה ברחה מישראל הנאצית לברלין הליברלית, התחתנה עם פלשתינאי, משוררת, וממנה ירשתי את הבקיאות בכתבי דרוויש. השלישית פעילה במרצ, תומכת נלהבת של בוסקילה והיא יכולה לספר לך דבר אחד או שניים על הגזענות במרצ, מרצה באוניברסיטה, נשואה לעירקי ולמדה מאמו להכין קובה וסמבוסק. רק הקטנה הלכה בדרכי ההורים ולמדה מינהל עסקים, חזרה בתשובה בעיקבות אחותה אבל לייט, דתית לאומית, נשואה לעולה מרוסיה אתאיסט מושבע, אבל שניהם ליכודניקים שרופים, גרים באריאל וניהלו יחד עם בעלי את המפעל בברקן. כשהנשיא דיבר על ארבעת השבטים הוא התכוון למשפחה שלי. וכולנו חיים בשלום, לא מסכימים על כלום, פרט לאהבה בינינו ואהבת הארץ.

נמרוד – איזו אהבת הארץ, אם בת אחת יורדת וחיה בברלין?

נעמי – היא הכי אוהבת את ישראל ולא מוכנה לראות איך המדינה שינתה את פניה, איך השחיתות אוכלת כל חלקה טובה, איך החרדים משתלטים על הכל, איך אין שלום ו"עושקים" את העם הפלשתינאי, לטענתה... ולך יש ילדים?

נמרוד – לא היו לנו, החלטנו עוד לפני החתונה שבעולם הזה אין טעם להביא ילדים לעולם. מילאנו את החיים שלנו בתרבות, נסענו בכל רחבי העולם, אבל בעיקר לאירופה. והיינו גם פעילים בכל התנועות לשמירת זכויות הערבים.

נעמי – אז בגללך בכל פעם שאני באה לפסטיבל מוזיקה בשווייץ, גרמניה, אנגליה או צרפת, מעקמים את הפרצוף כשאני מספרת שאני מישראל? רק את קוריאה הצפונית וסוריה שונאים יותר. הפכתם אותנו למצורעים, כשכל המדינות שעושקות את אזרחיהן וטובחות בהם, וזה רובן המכריע, אהודות יותר מאיתנו ועוד מטיפות לנו מוסר.

נמרוד – תיסוגו מהשטחים, תפנו את כל ההתנחלויות, תחזירו את המפעל שלכם מברקן לראש העין, ותראי איזה שלום נפלא יהיה וכמה יאהבו אותנו בעולם.

נעמי – לא נראה לי שהפופולריות שלנו עלתה אחרי שפינינו את סיני ונסוגונו מרצועת עזה. גם בתוך האינתיפאדה השניה החרימו דווקא אותנו והצדיקו את המחבלים המתאבדים, לוחמי החופש, אחרי שהקמנו לערפאת מדינה טרוריסטית במו ידינו וזכינו בשיא גינס של תמימות. פינינו אלפי מתנחלים מרצועת עזה וקיבלנו כתודה אלפי טילים

נמרוד – זה כי אתם חונקים את המסכנים, משאירים אותם בבית הסוהר הגדול ביותר בעולם, בשטח שהוא יותר קטן אפילו מסינגפור, עם מחלות, בלי עבודה, עם עוני של עולם שלישי. מה ציפית שהם ישלחו לנו פרחים?

נעמי – ציפיתי שבעזרת העולם וישראל הם יהפכו לסינגפור אם היה להם מנהיג דגול כמו לי קואן יו ולא מנהיגים מושחתים ופאנאטים של החמאס, שגונבים את רוב כספי הסיוע ובשאר משתמשים בשביל להבריח נשק ולירות עלינו. אמרתם אחרי אוסלו והנסיגה מעזה שאם הם יעזו לירות על ישראל הריבונית תכסחו להם את הצורה.

נמרוד - הפכתם את פלסטין לבית סוהר, אתם מונעים מהם מים, כספים, עבודה, הם חיים בעוני מחפיר, יורים עליהם והופכים אותם לנכים, הורגים ילדים ונשים תמימים, מטילים עליהם עוצר, עורכים חיפושים כביכול בשביל למצוא מחבלים, אבל בפועל רק בשביל להמאיס להם את החיים ושיברחו מפה. לא נותנים להם זכויות במדינת האפרטהייד שהקמתם. הזורע רוח קוצר סופה. אם אתה מקים מדינת טרור אל תתפלא אם יקומו נגדה טרוריסטים.

נעמי – עזוב, נמרוד, אני מכירה את הדינמיקה של הויכוח. אין סיכוי שאחד מאיתנו ישכנע את השני. אתה עובר שטיפת מוח של העיתון שלכם, חי בגטו שלכם, משאול המלך ועד שנקין, אתם נפגשים בפרמירות, השתלטתם על חיי התרבות, נותנים במה רק להצגות המאדירות את הטרור, מבכות את גורל הפלשתינאים, או עושים סרטים כמו הזוועתון של פוקסטרוט המציג את החיילים שלנו כרוצחי אזרחים תמימים. זה בכלל הפך ל- BON TON להכות ביהודי, בישראלי, להציג אותו כרוצח, כך מועלה המחזה שלך, כך מציגים את הסרט שלך, ואתה זוכה בפסטיבלים.

נמרוד – טוב, אני מבין שמירי רגב היא גיבורת התרבות שלך.

**ברקע נשמעת קריאה של מירי רגב המתגברת על הדיבור ועל המוזיקה – קאט זי בולשיט!**

נעמי – בהרבה דברים היא צודקת, גם אם היא לא קראה את צ'כוב, בזה שהפכתם את הלטיפונדות שלכם לנחלה בלעדית שנקיה מאנשי ימין, ממתנחלים. תראה לי מתי בפעם האחרונה הועלה מחזה מעל במותינו שמציג את החיים של מנתחלים, בלי להציג אותם כקלגסים, שמציג את הטרוריסטים כחיות אדם פאנאטיות ולא כלוחמי שחרור. אנחנו מקדשים את החיים ואילו הם את המוות, כל ילד שני שלהם נקרא שאהיד או ג'יהאד. חברי הכנסת שלהם משבחים את הטרוריסטים. ואתם אנשי הרוח והתיאטרון חד צדדיים ומלאים בהכרה שרק אתם צודקים וחכמים.

נמרוד – מתי שמעת על איש ימין או מתנחל שכתב ספר, מחזה או תסריט ראוי לשמו?

נעמי – זה בגלל שאתם יושבים בכל הצמתים שבוחרים בהם את היצירות. אני מכירה עשרות יוצרים חשובים בהתנחלויות שמציגים את יצירותיהם בישובים שלנו, אך כשהם פונים לתיאטרונים שלכם הם נתקלים בסירוב. למה ללכת רחוק? הבת שלי הצעירה כתבה מחזה יפהפה שנפסל על הסף כששמעו ממנה שהיא חיה באריאל.

נמרוד – זו כבר עלילה! תוכיחי את הטענה שלך או שתחזרי בך!

נעמי – אתם מסתתרים מאחורי נימוקים מקצועיים, אבל זאת עובדה, אין אף יצירה שהועלתה מעל הבמות, כלום, NADA, גור נישט. שלא לדבר על המוות שעשיתם ליוצרים הדגולים מהימין מנעמי שמר ועד אפרים קישון. וגם אם פה ושם יש אנשי במה שלא חושבים בדיוק כמוכם עליהם להתיישר בשורת המקהלה ולזמר את אותן זמירות.

נמרוד – מי שמדבר, קולקטיביות רעיונית כמו בליכוד אין בשום מקום. די אם נזכור את חיזיון העיוועים של כל הגוורדיה האימפרילית שהתייצבה עם מסיכות של גנגסטרים מאחורי נפוליאון שמעז להתקיף בבית המשפט את כל שומרי הסף. אף אחד אצלכם לא מעז לצפצף או ללחוש כנגד הקיסר, ואת שמה לב שאני אומר הקיסר ולא המנהיג ה- FUEHRER, כדי שלא תאשימי אותי בהשוואות לנאצים. דמוקרטיה מפלגתית, עאלק, יש לכם, דיקטטורה!

נעמי – אתה לא צריך להתפרץ בדלת פתוחה. אני מתקוממת כנגד שחיתות שלטונית לא פחות ממך ומוקיעה את הנהנתנות של ביבי, את השמפניות, המזימות עם מוזס, השוחד עם אלוביץ', לכאורה כי עוד לא הוכח כלום. אבל נניח שאתה צודק, אני הייתי בין המייסדים של אומ"ץ שלוחמת בשחיתות ובהון שלטון ונתנו את עיטור המופת שלנו לכל אלה שנלחמו נגד השחיתות של אולמרט, של ראשי ערים. אריה אבנרי מקים התנועה נפטר לפני שהתגלו השחיתויות של ביבי, אחרת אין לי ספק שהיה מתריע גם נגדן. אבל את השחיתות השלטונית המציא הרי השמאל...

נמרוד – את קשה נעמי, מה זה קשה, אני חשבתי שאני ציני וקשוח, אבל אני ציקרפישקה לעומתך. בטח חינכת את המשפחה שלך ביד ברזל ואוי לו למי שלא ציית לרצונך. מה היית בקריירה שלך – עורכת דין, חוקרת משטרה?

נעמי – הייתי מורה והתלמידים העריצו אותי למרות שלא ויתרתי בנושאי משמעת. אבל בבית אני בדיוק ההיפך, בעלי שולט בכל... (קולה נשבר) היה שולט בכל, כי היתה לו אישיות דומיננטית וכריזמה, חבל על הזמן. התחתנתי איתו ישר אחרי הסמינר ומיד עשינו ארבע בנות כי הוא רצה משפחה גדולה. הוא היה בן יחיד והרגיש כמו בהרמון עם חמש הנשים שהתחרו על אהבתו. רצה המסכן גם בן אבל לא יצא לו. אם הייתי קשוחה עם הבנות הן כולן היו בוחרות בקריירה שרציתי עבורן ובטח שלא חוזרות בתשובה או מתחתנות עם פלשתינאי. אני ההיפך מגזענית ומאוד שמחתי כששתים מהן באו עם בעלים מזרחים, אבל פחדתי שהסכסוך ישפיע גם על הזוגיות של בתי וכך היה.

נמרוד – גם ערבי וגם חיה במולדת הנאציזם, מסכנה מה שליכודניקית כמוך סבלה בתנועה שמנהיגה עלה על הכנסת כאשר חתמו על הסכם השילומים. אבל, איך את חיה בשלום עם האידיאולוגיה הניאו ליברלית של נתניהו, את רצח מדינת הרווחה, העמקת הפערים והעוני, השיסוי של כל השבטים זה בזה, כשהוא רחוק מצדק חברתי כמו שהצניעות שלו רחוקה מזאת של בגין. בסופו של דבר את בורגנית, בעלת מפעל שחיה מזיעת הפועלים, אשת ימין בכל רמ"ח אבריה – בהשקפות המדיניות, בשנאת זרים, בניציות הקיצונית, במיסוי רגרסיבי, אשת האלפיון העליון.

נעמי – ואתה עוד קורא לי קשוחה. תראה איך במחי יד הפכת אותי למרי אנטואנט והיית בטח שמח לעמוד בכיכר הקונקורד כשהמהפכנים שלך עורפים את ראשי. אז לידיעתך, אני תומכת בביבי רק מסיבה אחת – בגלל הקו המדיני שלו כלפי הערבים שהוא קשוח כלפי הפלשתינאים שרוצים לזרוק אותנו לים, תקיף כלפי סוריה, החיזבאלה ובעלי בריתם האירנים שרוצים לחסל אותנו, אבל חם ואוהד כלפי המצרים, ערב הסעודית ונסיכויות המפרץ. בזכותו יש לנו יחסים מצוינים עם טראמפ, עם פוטין, עם מנהיגי הודו, ברזיל, אירופה המזרחית, באסיה, באפריקה.

נמרוד – כל כך אהוד, שישראל והוא נתפסים בעולם כמדינה ריאקציונית, מפרה זכויות אדם ופושעת מלחמה. שרוב מנהיגי האיחוד האירופי חושבים אותו לשקרן פתולוגי ולא אמין, ממרקל ועד מקרון, שמוקעת באו"ם ובכל האירגונים הבינלאומיים, ממש מאור הגולה המנהיג שלך. אבל לא ענית לי על שאר הנקודות כי אין לך תשובה.

נעמי – ככה אתה מכיר אותי? כבר אמרתי לך שאני מוקיעה את השחיתות שלו לכאורה, את הנהתנות שלו, את הדיקטטורה שלו בתנועה. אבל אתה טועה שאני ימנית גם בהשקפות הכלכליות. אני אשת מרכז, לא ניאו ליברלית אבל גם לא סוציאליסטית. מאמינה במעמד ביניים גדול שמניע את גלגלי המשק, בביעור העוני שקיים בעיקר אצל חהרדים והערבים ולכן אני בעד אינטגרציה שלהם ומערכת חינוך אחידה לכולם, לכל ארבעת השבטים. הייתי מורה ונוכחתי לדעת עד כמה חשובה מערכת החינוך לעיצוב דור העתיד. אבל לא רק ביבי אחראי לפערים של החרדים והערבים. זה התחיל כבר בימי בן גוריון. החטא הקדמון הוא קיום ארבעה זרמים בחינוך וצריך להיות רק זרם אחד חילוני, עם לימוד מסורת של כולם, יהודים וערבים, אשכנזים ומזרחים, עם שליטה מלאה בעברית, אנגלית וערבית.

נמרוד – טוב, אז למרות הכל יש כמה נקודות השקה בינינו – בכלכלה, בתרבות, בחינוך, עוד נמצא שאנחנו חלוקים בינינו רק בסוגית הסכסוך. אבל זאת הנקודה הכי חשובה ואין בילתה. כי ממנה נובע הכל, אם לא יהיה צדק כלפי הפלשתינאים, אם נמשיך בכיבוש, אם נמשיך לעשות להם טרור ולמרר להם את החיים, תתגבר השחיתות, יעמיקו הפערים. לא יהיה צדק חברתי אם אין צדק מדיני, כי לא ניתן לחלק את הצדק. את היית חברה באומ"ץ, שדוגלת בצדק חברתי, לכן אינך יכולה להיות חברה במפלגה שדוגלת בעושק ובכיבוש, קיפוח העניים והפריפריה והערבים.

נעמי – אז בוא נקים ביחד תנועה שתדגול בכל אותם הדברים ששנינו מסכימים להם – בצדק חברתי, בביעור העוני והקיפוח, באינטגרציה של הערבים והחרדים, שמיישמת מדיניות של אתיקה, אחריות חברתית ואיכות הסביבה – שלושת האלפים, שתביא את ישראל להיכלל בין עשר המדינות הכי אתיות ומשגשגות בעולם, בלי שחיתות עסקית ושלטונית, בלי קשרי הון שלטון, מדיניות שתטפח את התרבות והחינוך, תקים זרם חינוך אחד חילוני בעברית לכולם, כמו בצרפת, כמו בארצות הברית, עם הפרדה של דת ומדינה כמו בכל המדינות המתוקנות ושתעשה שלום.

נמרוד – טוב ששמרת את השלום לסוף, כי אצלי הוא בהתחלה ועל זה קם ונופל השיתוף בינינו.

נעמי – החטא הקדמון היה שהסכמתם להקמת מדינה פלשתינאית. ארבעים וחמש שנה התנגדנו למדינה פלשתינאית ושלחנו למאסר כל אחד שאפילו העז להיפגש עם ערפאת ופתאום אתם עושים עסקים עם הארכי מחבל הזה, שעושה מכם חוכא ואיטלולא, שמסובב באצבע הקטנה שלו את אדריכלי אוסלו, יותר חכם מכולכם, טירונים פוליטיים יפי נפש שכל כך רוצים צדק עבור כולם שאתם רוצים להקים להם מדינה. לא נעים לכם שלנו יש ולהם אין. אז מה אם בדרך נעקור מהבתים שלהם מאות אלפי מתנחלים, העיקר שיהיה לפלשתינאים המסכנים מדינה – מדינה שתהיה בסיס לטרור כמו בעזה, כמו בגדה באינתיפאדה השניה, כי למרות שנסוגונו הם המשיכו להתקיף אותנו. מתי כבר תבינו שהבעיה היא לא הכיבוש והנסיגה, הבעיה היא שאין מקום במדינה הקטנה שלנו לשלוש מדינות פלשתינאיות – אחת בעזה לחמאס, אחת בגדה לרשות, ועוד אחת בישראל עם זכות השיבה. כל זאת כשיש להם כבר מדינה אחת בירדן שבה הם מהווים 80% מהאוכלוסיה. אז 4 מדינות בשבילם ואף מדינה בשבילנו כי הם לא מכירים בישראל כמדינת הלאום היהודי וערפאת התכחש בערבית לביטול האמנה הפלשתינאית השוללת את ישראל. הפתרון כל כך פשוט - שתקום בשטחי ארץ ישראל שבהם הוקם המנדט מדינה אחת פלשתינאית עם ירדן, רצועת עזה והישובים הערבים בגדה ומדינה אחת יהודית עם ישראל, בקעת הירדן והישובים הישראלים בגדה.

נמרוד – מה את קובעת בשבילם איזו מדינה תהיה להם, כמו שקבעתם בשביל הלבנונים שהנוצרים ישלטו בהם?

נעמי – אני לא קובעת כלום בשביל הפלשתינאים שמעניינים אותי כשלג דאשתקד. המנהיגים שלהם הם האויבים שלנו והדבר האחרון שהיינו צריכים לעשות זה להביא אותם במו ידינו לישראל שיקימו בה מדינת טרור. הטעות הקרדינלית שעשיתם לא רק עלתה לנו ביותר מאלף קורבנות (ואני מסכימה אתך שמלחמת לבנון היתה טעות שגם עלתה בהמון קורבנות), הביאה עלינו רק צרות, בידוד מדיני, שנאה בעולם – אתה מדבר על שנאה, כולה נובעת בגלל אוסלו שהפלתם עלינו. מי בכלל דיבר על מדינה פלשתינאית לפני אוסלו – לא בקרב השונאים שלנו, בקרב הידידים. אבל אם ישראל מכירה במדינה שלהם אז כל בעלות הברית גם מרגישות צורך לעשות זאת. ואילו מדינות נוראיות הם הקימו – בצלמם ובדמותם של המנהיגים הנאצים, המושחתים ומכחישי השואה שלהם. מדינות שאין להן יכולת קיום, ואני מוותר לך על זכות קיום כי יש להם כבר מדינה בירדן, מדינות עניות, נכות, עשויות קרעים קרעים גם אם אליבא דאבירי השמאל, ז'נבה, לוזאן, ציריך וטאבה, יקרעו ממנה גם את גושי ההתנחלויות, עם ירושלים שוב פעם מחולקת עם שכונה להם ושכונה לנו כמו בברלין, בבלפסט ובניקוסיה, מדינות מפורזות, עאלק, כמו בעזה, שירו עלינו אלפי טילים וישלחו אלינו טרוריסטים וצעדות שיבה ויצעקו אבוי אם ירו לפולשים ברגליים.

נמרוד – הו, נעמי נעמי, התשת אותי. קל להתמודד עם מירי רגב ועם דודי אמסלם, אנחנו עוטפים אותם בבוז ומגחכים אותם. אבל את אגוז קשה, את משלנו. לעומת זאת, בביבי ובכל התותחים הכבדים שלהם אנחנו מתמודדים במשפטים כי כולם מושחתים ולכולם ניתן לתפור תיק אמיתי, כי אנחנו לא מפברקים ראיות ולא מאיימים על עדים כמו שביבי עושה (מקסימום אנחנו קצת מפחידים עדי מדינה עם סחיטה על המאהבות שלהם, אבל זה ברוח טובה). בכיבוש אנחנו מתמודדים רק בזירה הבינלאומית, כי בישראל הכוח שלנו כבר מתחת לאחוז החסימה, אז העברנו את הזירה לעולם, שם אנחנו שולטים במדיה, בקמפוסים, בארגונים הבינלאומיים, בשמאל, באינטליגנציה, כורתים בריתות אד הוק גם עם הירוקים – לא האקולוגים - האיסלמיסטים, העיקר להשיג את המטרה, להפסיק את הכיבוש ומוכנים לשם כך לעשות ברית לא רק עם השטן, כי אם גם עם אירן, עם הפשיסטים, הניאו נאצים, עם כל שונאי ישראל, אנחנו מאתרגים את כולם. ואת עוד קוראת לנו טירונים פוליטים? תראי איך הצלחנו לבודד את ישראל!

נעמי – עם אוהבי ישראל כמוכם כבר לא צריכים אויבים. אתם דמוקרטים עאלק רק כשנוח לכם, ואם חסרים לכם קולות להעביר בחטא את אוסלו שלכם אתם מאתרגים את דרעי הגנב ומשחדים את עריקי רפול. כמו שאתרגתם את אולמרט ואת שרון. אריה אבנרי חברי כל כך הזדעזע כאשר ראה שאושיות השמאל יוצאים בקריאה להגנת אולמרט המושחת ולביטול המשפט רק בגלל שהוא קרא לנסיגה חד צדדית. פתאום המושחת הזה שנתפס רק על חלק מהגניבות שלו לפי אבנרי הפך לכשר. פתאום שרון המושחת הפך לצדיק וממסמסים את הגניבות שלו כי הוא נסוג מרצועת עזה. מותר לעשות בריתות אד הוק עם כולם מאירן ועד הפשיסטים רק בשביל להפסיק את הכיבוש.

נמרוד – אז לנו יש מוסר כפול, אנחנו צבועים, אבל השקרנים הכי גדולים הם דווקא בליכוד, שמשכנעים את המזרחים שביבי דואג לאינטרסים שלהם, כשהוא זה שעושק אותם הכי הרבה, בימיו התגבר העוני, גדלו הפערים, הוא משתמש בשרים המזרחים רק בשביל לעשות את העבודה השחורה שנעשית על ידי השחורים. אמסלם בתקשורת, אוחנה במשפטים ובמשטרה, רגב בתרבות, בכל מעוזי השמאל, שומרי הסף, כשאת התיקים החשובים הוא שומר דווקא לאשכנזים ולחרדים – הפנים לדרעי הגנב, הבינוי לליצמן עם ערימת התקים נגדו, וועדות הכנסת.

נעמי – נמרוד יקירי כשאתה צודק אתה צודק, ביבי באמת משתמש במזרחים לעבודה הבזויה והמזרחים לא עולים על התרמית כי הם עדיין חיים בטראומה של המעברות והאפליה של מפא"י שכבר לא קיימת, אבל רוח הרפאים של השמאל תמיד מועלית לפני הבחירות, כמו שביבי חי בטראומה של אלטלנה ומשוכנע שלמרות שהוא בשלטון יותר מכל ראש ממשלה אחר, עדיין הוא עשוק ויורים עליו בתותח הקדוש – רק שעכשיו התותח זה שומרי הסף שהוא בעצמו מינה, לא אנשי שמאל ולא ציפורים, אבל ההמון המוסת עוד מאמין לו שהוא ודרייפוס תאומים סיאמים.

נמרוד – נעמי, אני מציע לך עיסקה, בתנועה שאנחנו נקים ביחד נוקיע את נתניהו ואת הליכוד, כמו שגם נוקיע את הפוסט ציונים והמנהיגות הפלשתינאית. נתאחד סביב 90% הנקודות המוסכמות וכך גם נאחד 90% מהעם.

נעמי – יקירי, משהו טוב עוד ייצא מהקורונה, למרות הטראומות האישיות שלנו. זאת התחלה של ידידות מופלאה, של מדינה חדשה, שחורטת על דגלה חופש, שוויון, אחווה, שלום, אתיקה, איכות חיים. זו התחלה של חיים חדשים!

מסלול ראשון "קצר על גדולים"

דואודרמה "הקורונה מימין ומשמאל" מאת יעקב קורי

המחזה הקצר מביא בצורה דרמטית את הויכוח האקטואלי בין טיעוני השמאל והימין בצורה אמפתית לשתי הגישות, אולי לראשונה במחזאות העברית. הוא מתרחש בתקופת מגיפת וירוס הקורונה, בין אלמנה ואלמן שאיבדו את יקירהם בעת המגיפה, שניהם בשנות השבעים לחייהם, הגיל הממוצע לקהל התיאטרון בישראל. המחזה, שלא הוצג עדיין, נכתב בעקבות דיוני פורום של בעלי דיעות מגוונות וזכה לביקורות נלהבות של חברים בפורום ואחרים.

חג השבועות 2020. בלובי של מלון "ברוש הכרמל" במרומי הכרמל. ברקע נוף יערות הכרמל ובמרחק ניתן לראות את הים. סוף שבוע של קבוצת תמיכה של אלמנות ואלמני הקורונה. ניתן לשמוע רביעיית מיתרים שמלווה את דברי השחקנים בעוצמה המשתנה על פי עוצמת הדו שיח. בשני שולחנות סמוכים יושבים נעמי ונמרוד. נעמי, כבת 70, בלונדינית, יפהפיה, מטופחת, משרה קרירות אך עיניה קורנות חום וטוב לב. נמרוד, כבן 75, שיער לבן ופרוע, נאה, לבוש במרושל ונועל סנדלים, עם חיוך ציני בזווית פיו. על השולחנות חומרי חיטוי, מסיכות ובקבוקי מים.

נמרוד – את מוכרת לי מאיזה מקום...

נעמי – גם אתה, כנראה שהתראינו בבכורות של הבימה והקאמרי.

נמרוד – נכון, עכשיו אני נזכר. אני יכול להצטרף אלייך? שמי נמרוד, כמו הצייד הכופר.

נעמי – בתנאי שנשמור על ריחוק חברתי. אני נעמי, כמו נעמי שמר מהיאחזות הנחל בסיני.

נמרוד – אני זוכר שהיית באה עם גבר ענק, וריחפתם מעל כולנו, בלי לתהערב בהמון, כמו מלך ומלכה הבאים לבקר את נתיניהם. בעצם, ראיתי אתכם מדברים רק עם אריה אבנרי ואשתו, שגם הם היו בכל הבכורות.

נעמי – קיבלת רושם מוטעה, כי בעלי ואני ניהלנו חיי חברה מאוד תוססים, אלא שכל חברינו מעדיפים אופרות ומוזיקה קלאסית ואם היית בא לאולם הסמוך היית רואה אותנו בבכורות של האופרה עם כל החברים שלנו. אבל שמתי לב עד כמה אתה ואשתך המקסימה הייתם מקובלים, התחבקתם והתנשקתם עם כולם, עם שולמית אלוני בזמנה, עם נועם סמל, עם סובול, עם עודד קוטלר ועודד תאומי, אתה הכרת את כולם וכולם חיפשו את קירבתכם.

נמרוד – טוב, זה חלק מהמקצוע, את בטח יודעת שהייתי מבקר תיאטרון של 'עיתון האליטות' ועבדתי גם בבכורות.

נעמי – ואוי לו למי שההצגה שלו לא מצאה חן בעיניך. אני זוכרת כל ביקורת קטלנית שלך, תגיד – לא כעסו עליך השחקנים, הבמאים והמחזאים על שקטלת אותם אינסוף פעמים? גמזו הוא פודל לעומתך.

נמרוד – מה לעשות? יש לי טעם אמנותי מעודן, אני מבלה חודשים בברודווי, בווסט אנד, בקומדי פרנסז, בברלין, אז אני משווה אותנו לגדולים.

נעמי – ומה דעתך על רמת התיאטרון בישראל?

נמרוד – זו שאלה מכשילה שתסיים חברויות רבות שלי. אבל לאוזנייך בלבד וכשאף אחד לא שומע – יש ירידה חדה ברמת התיאטרון. רק מחזות זמר, קומדיות דלוחות, ריאליטי בגרוש, איפה הימים של ניסים אלוני וחנוך לוין?

נעמי – מה קרה? סובול, לרנר והספרי כבר לא טובים בעיניך?

נמרוד - הם מצוינים, אבל כמעט ולא מעלים אותם. הקהל לא רוצה לחשוב, הוא מולעט בתוכניות ריאליטי, הצעירים בכלל לא באים לתיאטרון, הולך ופוחת הדור.

נעמי – אתה נשמע כמו סבא שלי. אבל תגיד לי, אני מבינה שאשתך היפהפיה הלכה עם הקורונה...

נמרוד – כן, בדיוק חזרנו מטיול חתונת הזהב שלנו בצפון איטליה. היא נדבקה ואני לא, היו לה גם מחלות רקע. ובעלך גם הוא הלך?

נעמי – הוא חזר ממסע עסקים במטוס של החרדים החולים מניו יורק. היה בגיל 75 וניהל ביד רמה את המפעל שהקים בעשר האצבעות שלו. נפל על מזבח הרצון של ראש הממשלה היקר שלנו לא לעצור את הטיסות מארצות הברית הידידה ובגלל שיקולים קואליציוניים עם שר הבריאות החרדי.

נמרוד – צר לי, אבל אני רואה שיש לך בטן מלאה על הממשלה שלנו.

נעמי – אני דווקא חברת ליכוד ותומכת בנתניהו, אבל במשבר הקורונה הוא התנהג יותר מדי ברפיסות. הוא היה צריך להיות חד והחלטי כמו נשיאת טיוואן.

נמרוד – את חברת ליכוד? את לא נראית...

נעמי – מה אני לא נראית, מטפסת על עצים וצ'חצ'חית? נולדתי בסלובקיה, הורי היו פרטיזנים ולמדנו על בשרנו שעם הרוע לא צריך להתפשר.

נמרוד – לאיזה רוע את מתכוונת?

נעמי – הרוע של האויבים שלנו שרוצים להשמיד אותנו כבר מאה שנה.

נמרוד – את מה זה טועה, יש רוחות חדשות שמנשבות בקרבם, הנה יש פורום של המשפחות השכולות...

נעמי – אל תגיד לי שאתה תומך בקומץ ההזויים האלה שביישו את זכר הנופלים בעצרת המחפירה לפני שנתיים!

נמרוד – אם את כל כך מיליטנטית למה לא התיישבת בשטחים הכבושים? היו חסרות לך הבכורות?

נעמי – בעלי שחשב בדיוק כמוני, הקים את המפעל שלו באיזור התעשיה ברקן והעסיק שם פועלים ערבים, חרדים, מנתחלים, מזרחים, אשכנזים... הוא עשה יותר למען השלום מאשר כל תוכניות ז'נבה, טאבה, אוסלו וקלינטון ביחד.

נמרוד – כן בטח, המתנחל הקלגס נותן עבודה לפועל הפלשתינאי המסכן והמשועבד ומצפה שהוא גם ינשק לו את הידיים. סילחי לי, אבל זו תפיסת עולם קולוניליסטית שלא תוביל אותנו לשום מקום. ואל תתפלאי אם הוא יתקומם.

נעמי – באמת היו שם מחבלים מתאבדים משולהבים על ידי האימאמים שהבטיחו להם 72 בתולות בעולם הבא.

נמרוד – את קוראת להם מחבלים, אחרים יקראו להם לוחמי חופש. תיזכרי בהורים שלך הפרטיזנים שנלחמו בכובש הנאצי.

נעמי – הנה הגענו לשקר האהוב עליכם, שהישראלים הם כמו הנאצים. לא מזמן ראיתי תערוכה של צילומים שאירגן העיתון שבו כתבת את הביקורות שלך ולרגע חשבתי שאני צופה בתערוכה של דר שטירמר. יש לי חבר שגם כתב מאמר, בו השווה את התמונות בתערוכה לתמונות של דר שטירמר והנאצים. הפוסל במומו פוסל.

נמרוד – אז אנחנו פתאום הנאצים? אנחנו שכבר 50 שנה קוראים לסגת מהשטחים, שתומכים בזכויות אדם, שהארגונים שלנו מקבלים גיבוי בינלואמי מהאו"ם ומכל שוחרי הטוב בארצות הברית ובאירופה? אנחנו חברים של ראשי משטרים פשיסטים ופופוליסטים כמו ביבי שלכם– בארה"ב, בהונגריה, בפולין, באיטליה, בריטניה, בברזיל?

**ברקע נשמעת קריאה של מירי רגב המתגברת על הדיבור ועל המוזיקה – קאט זי בולשיט!**

נעמי – ומי רוצה להכניס לתוכנית הלימודים את המשורר האנתרופופאג מחמוד דרוויש שלא רק רוצה לגרש אותנו, אלא רוצה לאכול את הבשר שלנו כאוכלי אדם. תתפלא, אני בקיאה בכתבי דרוויש שבהם הוא כותב: "לכן, תרשום בראש העמוד הראשון: אני לא שונא אנשים ואינני פולש, אבל אם אהיה רעב, בשרו של הכובש יהיה לי למאכל. הזהר...הזהר...מהרעב שלי, מהזעם שלי!".

נמרוד – וואו, מצטטת את דרוויש, אבל לא כדאי שאצטט את דברי הבלע שאתם כותבים על "הסמולנים", הבוגדים, אתם מסיתים לרצח, מנבלים את הפה.

נעמי – כי אתם יפי נפש הזויים – לוטופאגים, אוכלי לוטוס ששכחו את המולדת שלהם ומעריצים אנטרופופאג. תבדוק את הציטוטים שנאמרו על ידי אושיות השמאל לעומת אושיות הימין, לא טוקבקיסטים, ותמצא שניבולי הפה החריפים ביותר והרבים ביותר נאמרו דווקא על ידי אנשי שמאל וזה מתועד.

נמרוד – לוטופאגים, אנתרופופאגים, את לא חייבת לגלות לי את הבקיאות שלך במיתולוגיה ובאודיסיאה. אז תרשי לי לצטט את שרת התרבות שלכם – קאט זי בולשיט - אנחנו לפחות לא רצחנו את רבין כמוכם.

נעמי – זה הולך אצלכם בשלשות – קודם אתה קובע שאני לא נראית ימנית כי אני בלונדינית וקראתי את צ'כוב, אחר כך אתה מכנה אותנו נאצים ועכשיו אתה מקנח עם השקר הגדול בעולם שאנחנו רצחנו את רבין. אז, תרשום לפניך שגם רצחנו את ישו, אנחנו שותים את דם הילדים הנוצרים בפסח, והבאנו על העולם את המגיפה השחורה, השפעת הספרדית שביבי כל כך אוהב לצטט, וכמובן גם את הקורונה. לא הסינים, אנחנו הימנים הפשיסטים.

נמרוד – לא צריך ללחוץ על ההדק בשביל להיות אשם, מספיק שאתם משסים, שעמדתם על המרפסת וקראתם לרבין ערבי עם כאפיה.

נעמי – דע לך, נמרוד היקר, שהאסון הגדול ביותר שקרה לימין זה שרבין נרצח. כי אם רבין היה חי והיה נוכח בתרמית הגדולה של ערפאת באינתיפאדה השניה, ותרשה לי להזכיר לך שהיא פרצה דווקא בימי ברק, מנהיג השמאל, אחרי שהיה מוכן לתת לערפאת הרבה יותר מאשר רבין אי פעם חשב, רבין היה הופך לגדול הניצים והיה טובח בפלשתינאים ללא רחם. הוא היה נץ מתון, לא יונה.

נמרוד – (אחרי שתיקה ארוכה) את לא חושבת שהויכוח בינינו חסר תוחלת? הרי שנינו איבדנו את יקירינו ובמקום לנחם האחד את השני אנחנו רבים כמו עגלונים שיכורים.

נעמי – קשה לי לדמיין אותך כעגלון...

נמרוד – אבל לך מתאים דווקא להיות אמזונה.

נעמי – הצייד בקרבנו זה דווקא אתה, נמרוד.

נמרוד – ואת נעמי הנעימה, עד שפוגעים בציפור נפשה.

נעמי – זה עוד כלום, אני רגילה לויכוחים האלה סביב שולחן השבת – יש לי ארבע בנות: הבכורה חזרה בתשובה, עקרת בית שעשתה לי 12 נכדים ונין וגרה הכי קרוב לכותל, נשואה למרוקאי ושניהם אוהדי המרן. השניה ברחה מישראל הנאצית לברלין הליברלית, התחתנה עם פלשתינאי, משוררת, וממנה ירשתי את הבקיאות בכתבי דרוויש. השלישית פעילה במרצ, תומכת נלהבת של בוסקילה והיא יכולה לספר לך דבר אחד או שניים על הגזענות במרצ, מרצה באוניברסיטה, נשואה לעירקי ולמדה מאמו להכין קובה וסמבוסק. רק הקטנה הלכה בדרכי ההורים ולמדה מינהל עסקים, חזרה בתשובה בעיקבות אחותה אבל לייט, דתית לאומית, נשואה לעולה מרוסיה אתאיסט מושבע, אבל שניהם ליכודניקים שרופים, גרים באריאל וניהלו יחד עם בעלי את המפעל בברקן. כשהנשיא דיבר על ארבעת השבטים הוא התכוון למשפחה שלי. וכולנו חיים בשלום, לא מסכימים על כלום, פרט לאהבה בינינו ואהבת הארץ.

נמרוד – איזו אהבת הארץ, אם בת אחת יורדת וחיה בברלין?

נעמי – היא הכי אוהבת את ישראל ולא מוכנה לראות איך המדינה שינתה את פניה, איך השחיתות אוכלת כל חלקה טובה, איך החרדים משתלטים על הכל, איך אין שלום ו"עושקים" את העם הפלשתינאי, לטענתה... ולך יש ילדים?

נמרוד – לא היו לנו, החלטנו עוד לפני החתונה שבעולם הזה אין טעם להביא ילדים לעולם. מילאנו את החיים שלנו בתרבות, נסענו בכל רחבי העולם, אבל בעיקר לאירופה. והיינו גם פעילים בכל התנועות לשמירת זכויות הערבים.

נעמי – אז בגללך בכל פעם שאני באה לפסטיבל מוזיקה בשווייץ, גרמניה, אנגליה או צרפת, מעקמים את הפרצוף כשאני מספרת שאני מישראל? רק את קוריאה הצפונית וסוריה שונאים יותר. הפכתם אותנו למצורעים, כשכל המדינות שעושקות את אזרחיהן וטובחות בהם, וזה רובן המכריע, אהודות יותר מאיתנו ועוד מטיפות לנו מוסר.

נמרוד – תיסוגו מהשטחים, תפנו את כל ההתנחלויות, תחזירו את המפעל שלכם מברקן לראש העין, ותראי איזה שלום נפלא יהיה וכמה יאהבו אותנו בעולם.

נעמי – לא נראה לי שהפופולריות שלנו עלתה אחרי שפינינו את סיני ונסוגונו מרצועת עזה. גם בתוך האינתיפאדה השניה החרימו דווקא אותנו והצדיקו את המחבלים המתאבדים, לוחמי החופש, אחרי שהקמנו לערפאת מדינה טרוריסטית במו ידינו וזכינו בשיא גינס של תמימות. פינינו אלפי מתנחלים מרצועת עזה וקיבלנו כתודה אלפי טילים

נמרוד – זה כי אתם חונקים את המסכנים, משאירים אותם בבית הסוהר הגדול ביותר בעולם, בשטח שהוא יותר קטן אפילו מסינגפור, עם מחלות, בלי עבודה, עם עוני של עולם שלישי. מה ציפית שהם ישלחו לנו פרחים?

נעמי – ציפיתי שבעזרת העולם וישראל הם יהפכו לסינגפור אם היה להם מנהיג דגול כמו לי קואן יו ולא מנהיגים מושחתים ופאנאטים של החמאס, שגונבים את רוב כספי הסיוע ובשאר משתמשים בשביל להבריח נשק ולירות עלינו. אמרתם אחרי אוסלו והנסיגה מעזה שאם הם יעזו לירות על ישראל הריבונית תכסחו להם את הצורה.

נמרוד - הפכתם את פלסטין לבית סוהר, אתם מונעים מהם מים, כספים, עבודה, הם חיים בעוני מחפיר, יורים עליהם והופכים אותם לנכים, הורגים ילדים ונשים תמימים, מטילים עליהם עוצר, עורכים חיפושים כביכול בשביל למצוא מחבלים, אבל בפועל רק בשביל להמאיס להם את החיים ושיברחו מפה. לא נותנים להם זכויות במדינת האפרטהייד שהקמתם. הזורע רוח קוצר סופה. אם אתה מקים מדינת טרור אל תתפלא אם יקומו נגדה טרוריסטים.

נעמי – עזוב, נמרוד, אני מכירה את הדינמיקה של הויכוח. אין סיכוי שאחד מאיתנו ישכנע את השני. אתה עובר שטיפת מוח של העיתון שלכם, חי בגטו שלכם, משאול המלך ועד שנקין, אתם נפגשים בפרמירות, השתלטתם על חיי התרבות, נותנים במה רק להצגות המאדירות את הטרור, מבכות את גורל הפלשתינאים, או עושים סרטים כמו הזוועתון של פוקסטרוט המציג את החיילים שלנו כרוצחי אזרחים תמימים. זה בכלל הפך ל- BON TON להכות ביהודי, בישראלי, להציג אותו כרוצח, כך מועלה המחזה שלך, כך מציגים את הסרט שלך, ואתה זוכה בפסטיבלים.

נמרוד – טוב, אני מבין שמירי רגב היא גיבורת התרבות שלך.

**ברקע נשמעת קריאה של מירי רגב המתגברת על הדיבור ועל המוזיקה – קאט זי בולשיט!**

נעמי – בהרבה דברים היא צודקת, גם אם היא לא קראה את צ'כוב, בזה שהפכתם את הלטיפונדות שלכם לנחלה בלעדית שנקיה מאנשי ימין, ממתנחלים. תראה לי מתי בפעם האחרונה הועלה מחזה מעל במותינו שמציג את החיים של מנתחלים, בלי להציג אותם כקלגסים, שמציג את הטרוריסטים כחיות אדם פאנאטיות ולא כלוחמי שחרור. אנחנו מקדשים את החיים ואילו הם את המוות, כל ילד שני שלהם נקרא שאהיד או ג'יהאד. חברי הכנסת שלהם משבחים את הטרוריסטים. ואתם אנשי הרוח והתיאטרון חד צדדיים ומלאים בהכרה שרק אתם צודקים וחכמים.

נמרוד – מתי שמעת על איש ימין או מתנחל שכתב ספר, מחזה או תסריט ראוי לשמו?

נעמי – זה בגלל שאתם יושבים בכל הצמתים שבוחרים בהם את היצירות. אני מכירה עשרות יוצרים חשובים בהתנחלויות שמציגים את יצירותיהם בישובים שלנו, אך כשהם פונים לתיאטרונים שלכם הם נתקלים בסירוב. למה ללכת רחוק? הבת שלי הצעירה כתבה מחזה יפהפה שנפסל על הסף כששמעו ממנה שהיא חיה באריאל.

נמרוד – זו כבר עלילה! תוכיחי את הטענה שלך או שתחזרי בך!

נעמי – אתם מסתתרים מאחורי נימוקים מקצועיים, אבל זאת עובדה, אין אף יצירה שהועלתה מעל הבמות, כלום, NADA, גור נישט. שלא לדבר על המוות שעשיתם ליוצרים הדגולים מהימין מנעמי שמר ועד אפרים קישון. וגם אם פה ושם יש אנשי במה שלא חושבים בדיוק כמוכם עליהם להתיישר בשורת המקהלה ולזמר את אותן זמירות.

נמרוד – מי שמדבר, קולקטיביות רעיונית כמו בליכוד אין בשום מקום. די אם נזכור את חיזיון העיוועים של כל הגוורדיה האימפרילית שהתייצבה עם מסיכות של גנגסטרים מאחורי נפוליאון שמעז להתקיף בבית המשפט את כל שומרי הסף. אף אחד אצלכם לא מעז לצפצף או ללחוש כנגד הקיסר, ואת שמה לב שאני אומר הקיסר ולא המנהיג ה- FUEHRER, כדי שלא תאשימי אותי בהשוואות לנאצים. איך את תומכת במנהיג כה מושחת?

נעמי – אתה לא צריך להתפרץ בדלת פתוחה. אני מתקוממת כנגד שחיתות שלטונית לא פחות ממך ומוקיעה את הנהנתנות של ביבי, את השמפניות, המזימות עם מוזס, השוחד עם אלוביץ', לכאורה כי עוד לא הוכח כלום. אבל נניח שאתה צודק, אני הייתי בין המייסדים של אומ"ץ שלוחמת בשחיתות ובהון שלטון ונתנו את עיטור המופת שלנו לכל אלה שנלחמו נגד השחיתות של אולמרט, של ראשי ערים. אריה אבנרי מקים התנועה נפטר לפני שהתגלו השחיתויות של ביבי, אחרת אין לי ספק שהיה מתריע גם נגדן. אבל את השחיתות השלטונית המציא הרי השמאל...

נמרוד – את קשה נעמי, מה זה קשה, אני חשבתי שאני ציני וקשוח, אבל אני ציקרפישקה לעומתך. בטח חינכת את המשפחה שלך ביד ברזל ואוי לו למי שלא ציית לרצונך. מה היית בקריירה שלך – עורכת דין, חוקרת משטרה?

נעמי – הייתי מורה והתלמידים העריצו אותי למרות שלא ויתרתי בנושאי משמעת. אבל בבית אני בדיוק ההיפך, בעלי שולט בכל... (קולה נשבר) היה שולט בכל, כי היתה לו אישיות דומיננטית וכריזמה, חבל על הזמן. התחתנתי איתו ישר אחרי הסמינר ומיד עשינו ארבע בנות כי הוא רצה משפחה גדולה. הוא היה בן יחיד והרגיש כמו בהרמון עם חמש הנשים שהתחרו על אהבתו. רצה המסכן גם בן אבל לא יצא לו. אם הייתי קשוחה עם הבנות הן כולן היו בוחרות בקריירה שרציתי עבורן ובטח שלא חוזרות בתשובה או מתחתנות עם פלשתינאי. אני ההיפך מגזענית ומאוד שמחתי כששתים מהן באו עם בעלים מזרחים, אבל פחדתי שהסכסוך ישפיע גם על הזוגיות של בתי וכך היה.

נמרוד – גם ערבי וגם חיה במולדת הנאציזם, מסכנה מה שליכודניקית כמוך סבלה בתנועה שמנהיגה עלה על הכנסת כאשר חתמו על הסכם השילומים. אבל, איך את חיה בשלום עם האידיאולוגיה הניאו ליברלית של נתניהו, את רצח מדינת הרווחה, העמקת הפערים והעוני, השיסוי של כל השבטים זה בזה, כשהוא רחוק מצדק חברתי כמו שהצניעות שלו רחוקה מזאת של בגין. בסופו של דבר את בורגנית, בעלת מפעל שחיה מזיעת הפועלים, אשת ימין בכל רמ"ח אבריה – בהשקפות המדיניות, בשנאת זרים, בניציות הקיצונית, במיסוי רגרסיבי, אשת האלפיון העליון.

נעמי – ואתה עוד קורא לי קשוחה. תראה איך במחי יד הפכת אותי למרי אנטואנט והיית בטח שמח לעמוד בכיכר הקונקורד כשהמהפכנים שלך עורפים את ראשי. אז לידיעתך, אני תומכת בביבי רק מסיבה אחת – בגלל הקו המדיני שלו כלפי הערבים שהוא קשוח כלפי הפלשתינאים שרוצים לזרוק אותנו לים, תקיף כלפי סוריה, החיזבאלה ובעלי בריתם האירנים שרוצים לחסל אותנו, אבל חם ואוהד כלפי המצרים, ערב הסעודית ונסיכויות המפרץ. בזכותו יש לנו יחסים מצוינים עם טראמפ, עם פוטין, עם מנהיגי הודו, ברזיל, אירופה המזרחית, באסיה, באפריקה.

נמרוד – הו, נעמי נעמי, התשת אותי. קל להתמודד עם מירי רגב ועם דודי אמסלם, אנחנו עוטפים אותם בבוז ומגחכים אותם. אבל את אגוז קשה, את משלנו. לעומת זאת, בביבי שרוצה להתמיד בכיבוש הפלשתינאים אנחנו מתמודדים במשפטים כי כולם מושחתים ולכולם ניתן לתפור תיק אמיתי, כי אנחנו לא מפברקים ראיות ולא מאיימים על עדים כמו שביבי עושה.

נעמי - בכיבוש אתם מתמודדים רק בזירה הבינלאומית, כי בישראל הכוח שלכם כבר מתחת לאחוז החסימה, אז העברתם את הזירה לעולם, שם אתם שולטים במדיה, בקמפוסים, בארגונים הבינלאומיים, בשמאל, באינטליגנציה, כורתים בריתות אד הוק גם עם הירוקים – לא האקולוגים - האיסלמיסטים, העיקר להשיג את המטרה, להפסיק את הכיבוש ומוכנים לשם כך לעשות ברית לא רק עם השטן, עם אירן, הפשיסטים, הניאו נאצים, עם שונאי ישראל, אתם מאתרגים את כולם. ואתם עוד טוענים שאתם טירונים פוליטים? תראה איך הצלחתם לבודד את ישראל! עם אוהבי ישראל כמוכם כבר לא צריכים אויבים.

נמרוד – אנחנו לפחות דמוקרטים, אין לנו דיקטטור ששולט בנו כמו ביבי שלכם. איפה נעלמו כל הרעיונות הדמוקרטים של בגין, יש שופטים בירושלים, כיבוד שומרי הסף, הכנסת ורשויות השוק? אתם מאפיה של פשע מאורגן. הרחקתם את כל המנהיגים הדמוקרטים – את בני בגין, את הליברלים, את דן מרידור, את לימור לבנת...

נעמי - אתם דמוקרטים עאלק רק כשנוח לכם, ואם חסרים לכם קולות להעביר בחטא את אוסלו שלכם אתם מאתרגים את דרעי הגנב ומשחדים את עריקי רפול. כמו שאתרגתם את אולמרט ואת שרון. פתאום שרון המושחת הפך לצדיק וממסמסים את הגניבות שלו כי הוא נסוג מרצועת עזה. אתם נסיכי המוסר הכפול, אבירי הצביעות.

נמרוד – אז לנו יש מוסר כפול, אנחנו צבועים, אבל השקרנים הכי גדולים הם דווקא בליכוד, שמשכנעים את המזרחים שביבי דואג לאינטרסים שלהם, כשהוא זה שעושק אותם הכי הרבה, בימיו התגבר העוני, גדלו הפערים, הוא משתמש בשרים המזרחים רק בשביל לעשות את העבודה השחורה. אמסלם בתקשורת, אוחנה במשפטים ובמשטרה, רגב בתרבות, בכל מעוזי השמאל, שומרי הסף, כשאת התיקים החשובים הוא שומר דווקא לאשכנזים.

נעמי – נמרוד יקירי כשאתה צודק אתה צודק, ביבי באמת משתמש במזרחים לעבודה הבזויה והמזרחים לא עולים על התרמית כי הם עדיין חיים בטראומה של המעברות והאפליה של מפא"י שכבר לא קיימת, אבל רוח הרפאים של השמאל תמיד מועלית לפני הבחירות, כמו שביבי חי בטראומה של אלטלנה ומשוכנע שלמרות שהוא בשלטון יותר מכל ראש ממשלה אחר, עדיין הוא עשוק ויורים עליו בתותח הקדוש – רק שעכשיו התותח זה שומרי הסף שהוא בעצמו מינה, לא אנשי שמאל ולא ציפורים, אבל ההמון המוסת עוד מאמין לו שהוא ודרייפוס תאומים סיאמים.

נמרוד – נעמי, אני מציע לך עיסקה, נקים ביחד תנועה שבה נוקיע את נתניהו והשחיתות, כמו שגם נוקיע את כל אויבי השלום משני הצדדים. נתאחד סביב 90% הנקודות המוסכמות וכך גם נאחד 90% מהעם.

נעמי – יקירי, משהו טוב עוד ייצא מהקורונה, למרות הטראומות האישיות שלנו. זאת התחלה של ידידות מופלאה, של מדינה חדשה, שחורטת על דגלה שלום, רווחה, אתיקה, אחווה, שוויון וחיים חדשים!